మసకపల్లి
ఇది మండల కేంద్రమైన పామర్రు నుండి 20 కి. మీ. దూరం లోను, సమీప పట్టణమైన రామచంద్రపురం నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1044 ఇళ్లతో, 3667 జనాభాతో 865 హెక్టార్లలో విస్తరించి ఉంది. గ్రామంలో మగవారి సంఖ్య 1851, ఆడవారి సంఖ్య 1816. షెడ్యూల్డ్ కులాల సంఖ్య 1062 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 587727.పిన్ కోడ్: 533263.
మసకపల్లి
ఈ గ్రామము ఒక త్రివేణీ సంగమం. ఇక్కడ గోదావరి నది 7 పాయల్లో 3 పాయలు సంగమిస్తాయి. అవి ఆత్రేయి, భారద్వాజ మరియు గౌతమి అనే 3 పాయలు. రాజమండ్రి నుండి గోదావరిని 7 గురు మహర్షులు తీసుకొని వెళ్ళడంతో ఆ నదికి సప్త గోదావరిగా పేరు వచ్చింది అని చెప్తారు. ఈ గ్రామాన్ని రెండు సార్లు గోదావరి ముంచేసింది. ఆ వరదలో సర్వమూ కోల్పోయిన వారు ఇప్పుడున్నచోట మసక పల్లిని క్రొత్తగా నిర్మించు కొన్నారు. 1910 మరియు 1920 లలో కూడా ఈ విధమైన పరిస్థితులు సంభవించాయి. ఈ విధంగా ఇప్పటికి ఈ గ్రామం మూడు సార్లు ఏర్పడింది. 
ఈ గ్రామం కోటిపల్లికీ, ద్రాక్షారామానికీ మరియు యానాంకీ సరి సమానంగా 10 కిలోమీటర్ల దూరంలో ఉంది. పడమరగా పెద్ద కాలువ ఉంది. ఆ ప్రక్కనే గోదావరి ప్రవహిస్తూ ఊరికంతటికీ చల్లదనం కలిగిస్తోంది. పూర్వం మునులు ఇక్కడ తపస్సు చేసుకునేవారట. సంస్కృతంలో మస్కరి అంటే చేతి క్రింద దండం పెట్టుకొని తపస్సు చేసే ముని అని అర్థం. అట్టి మస్కరులు ఉండే పురి కనుక మస్కరపురి అని పేరు కల్గి క్రమంగా మసకపల్లి అయింది.